# data[].attributes.body
JENIS TUGASAN: Tugasan 2 Individu Penghasilan Produk e-Portfolio

TARIKH MULA: 3 Oktober 2023

TARIKH HANTAR: 30 Oktober 2023

SOALAN TUGASAN:

Anda dikehendaki untuk menginterpretasikan sejarah perkembangan tulisan dalam

bahasa Melayu, sejarah perkembangan bahasa Melayu semasa era pramerdeka sehingga

pascamerdeka serta cabaran masa depan dalam usaha memartabatkan bahasa Melayu.

Hasil Interpretasi anda hendaklah dalam bentuk e-Portfolio.

KEHENDAK TUGASAN:

e-Portfolio hendaklah merangkumi perkara-perkara berikut;

i. Sejarah perkembangan sistem tulisan dalam bahasa Melayu

ii. Pejabat Karang-Mengarang, Pakatan Belajar-Mengajar Pengetahuan Bahasa dan

ASAS 50

iii. Bahasa Melayu dalam sistem pendidikan

iv. Bahasa Melayu moden

v. Cabaran dan masa depan bahasa Melayu dalam pendidikan, pentadbiran kerajaan

dan kerancuan bahasa di media sosial

# data[].attributes.body
NAMA: Nur Syuhadah binti Zainuddin

KUMPULAN: Bahasa Melayu SK 2

AMBILAN: Jun 2023 Keluaran 2028

KAD PENGENALAN: 051130-12-1100

ANGKA GILIRAN: 2023042310045

KAD MATRIKS: P23040109

# data[].attributes.headline
Sumber Rujukan: Buku Perpustakaan IPGKBL

# data[].attributes.subject
Sumber Rujukan: Buku Perpustakaan IPGKBL

# data[].attributes.body
Senarai Rujukan:

Abdul Rashid Melebek, & Amat Johari Moain. (2006). Sejarah bahasa Melayu. Utusan Publications & Distributors.

Adenan Ayob. (2009). Bahasa Kebangsaan. Oxford Fajar.

Muhammad Pitchay Gani Mohamed Abdul Aziz. (2007). Evolusi Bahasa Melayu 2000 tahun dari zaman purba ke budaya elektronik. Universiti Pendidikan Sultan Idris.

Nik Safiah Karim, Farid M.Onn, Hashim Haji Musa, & Abdul Hamid Mahmood. (2015). Tatabahasa Dewan Edisi Ketiga. Dewan Bahasa dan Pustaka.

Nik Safiah Karim, & Norlidza Shamsuddin. (2008). Bahasa Melayu kertas 1 & 2 : teks STPM. Oxford Fajar Sdn.Bhd.

Siti Hajar Abdul Aziz. (2011). Bahasa Melayu I Edisi Kedua. Oxford Fajar Sdn.Bhd.

# data[].attributes.body
NAMA KURSUS: Sejarah Perkembangan Bahasa Melayu

KOD KURSUS: BMMB1074

NAMA PENSYARAH: Puan Alice Pu Ting Anak Kosin

# data[].attributes.body
Zaman beralih musim bertukar, tanpa sedar tanah air kita Malaysia yang tercinta sudahpun berjaya menggenggam kedaulatan negara bangsa sejak tahun 1957. Betapa banyak onak dan duri yang terpaksa ditempuh oleh barisan pejuang negara demi membebaskan tanah Melayu daripada cengkaman penjajah durjana. Satu persatu warisan bangsa Melayu juga tanpa disedari sudah mula mengalami perubahan demi perubahan tak kira dari aspek tulisan mahupun bahasa.

Maka, perubahan tersebut telah menyebabkan lahirnya peringkat-peringkat evolusi dalam tulisan dan bahasa Melayu sehingga diakhiri dengan bahasa Melayu moden yang kita praktikkan pada hari ini. Sebagai tanda penghargaan wira dan wirawati bangsa negara kita dalam usaha memartabatkan bahasa Melayu agar tak hilang ditelan kerakusan penjajah, ayuh kita telusuri sejarah awal perkembangan tulisan dan bahasa Melayu sejak era pramerdeka sehingga pascamerdeka pada ruang bahan bacaan digital ini. Tak lupa juga, ketahuilah cabaran yang mendatang agar suatu masa kelak, bahasa Melayu tak lagi goyah.

# data[].attributes.attachment_link.title
LAGU NEGARAKU | Versi Terkini Untuk Acara/Majlis Rasmi Kerajaan

# data[].attributes.body
Sebagai penutup tirai perbincangan senarai kandungan yang telah dikupas dan dibugar dengan mendalam, jelaslah bahawa bahasa Melayu yang kita gunakan pada hari ini telah mengalami pelbagai evolusi perubahan dari semasa ke semasa. Sekiranya kita sendiri sebagai pewaris tradisi dan budaya bangsa memandang sebelah mata akan martabat bangsa, kelak punahlah bahasa. Maka, tulisan dan bahasa Melayu sewajarnya dimartabatkan melalui pelbagai cara.

Dalam erti kata lain, penggunaan bahasa Melayu yang bebas daripada isu kerancuan bahasa hendaklah dipraktikkan dalam kehidupan seharian. Gunakanlah bahasa tanpa campur aduk bahasa asing. Misalnya, dalam media sosial dan penerbitan karya sastera persis usaha tokoh-tokoh dalam usaha memartabatkan bahasa Melayu seperti Asmah Haji Omar, Abdullah Hassan, Nik Safiah Karim dan ramai lagi. Bahkan, kerajaan juga seharusnya lebih cakna dengan mempelbagaikan program yang membantu meningkatkan kesedaran tentang penggunaan tulisan dan bahasa Melayu mengikut konteks yang benar sama ada dalam pendidikan mahupun di pentas siasah.

Hakikatnya, Jika teras komunikasi turut dilaksanakan dalam bahasa asing, tidak mustahil pada satu era nanti, generasi akan datang tidak mengenali lagi perkataan 'Melayu.'

# data[].attributes.headline
Cabaran & Masa Depan bahasa Melayu dalam Pendidikan

# data[].attributes.subject
Cabaran & Masa Depan bahasa Melayu dalam Pendidikan

# data[].attributes.body
Bahasa Melayu dalam Pendidikan:

1. Bahasa Pengantar di Sekolah Rendah dan Menengah:

Di banyak negara, Bahasa Melayu digunakan sebagai bahasa pengantar dalam sistem pendidikan sekolah rendah dan menengah.

Guru dan pelajar berkomunikasi dan mengajar dalam Bahasa Melayu untuk memudahkan pemahaman dan pembelajaran.

2. Pengajaran Mata Pelajaran dalam Bahasa Melayu:

Selain sebagai bahasa pengantar, Bahasa Melayu juga digunakan dalam pengajaran mata pelajaran seperti Matematik, Sains, dan Sosial.

Ini bertujuan untuk memastikan pelajar dapat menguasai bukan sahaja Bahasa Melayu tetapi juga memahami dan menggunakan bahasa ini dalam konteks pelbagai disiplin ilmu.

3. Penting dalam Pendidikan Tinggi:

Di peringkat pendidikan tinggi, Bahasa Melayu terus digunakan dalam kuliah-kuliah, pengajaran, dan penulisan tesis di universiti-universiti tempatan.

Pemahaman yang baik terhadap Bahasa Melayu adalah penting untuk kejayaan akademik di peringkat ini.

4. Pentafsiran dan Penterjemahan:

Bahasa Melayu digunakan dalam proses pentafsiran dan penterjemahan bahan-bahan pendidikan.

Terdapat usaha untuk menyediakan bahan pembelajaran yang berkualiti dalam Bahasa Melayu untuk memastikan aksesibiliti dan pemahaman yang lebih baik.

5. Pelestarian Identiti Budaya:

Penggunaan Bahasa Melayu dalam pendidikan membantu dalam pelestarian identiti budaya dan kebudayaan masyarakat Melayu.

Sastra Melayu dan karya-karya sastera yang ditulis dalam Bahasa Melayu juga dipelajari untuk memahami warisan kebudayaan.

6. Ujian dan Peperiksaan:

Ujian dan peperiksaan dijalankan dalam Bahasa Melayu untuk menilai kefahaman pelajar terhadap mata pelajaran dan kemahiran berbahasa.

Ini merangkumi peperiksaan awam seperti Ujian Pencapaian Sekolah Rendah (UPSR) dan Sijil Pelajaran Malaysia (SPM).

7. Penggunaan dalam Program Pembangunan Bahasa:

Program pembangunan bahasa Melayu disusun untuk memastikan kemahiran berbahasa pelajar ditingkatkan, termasuk kemahiran membaca, menulis, mendengar, dan bertutur.

Cabaran:

a] Penggunaan bahasa Inggeris dalam Matematik dan Sains;

-Faktor: Dikatakan dapat memperbaiki atau meningkatkan penguasaan bahasa Inggeris pelajar.

-Kesan: Menjejaskan penguasaan pelajar dalam mata pelajaran tersebut. Melemahkan kekuatan bahasa yang banyak bergantung kepada ilmu tersebut.

b] Bahasa Melayu dalam Akta Pendidikan Swatsa;

-Bahasa Inggeris didominasi setelah akta IPTS dan Akta Pendidikan 1996 sebagai bahasa pengantar.

- Sebahagian tenaga pengajar datang dari luar negara.

- Kebanyakan buku teks atau rujukan ditulis dalam bahasa Inggeris bagi subjek kritikal atau profesional .

Masa Depan:

a] Memperkasakan pentaksiran bahasa melayu;

-Menurut Tuan Jah Tuan Yusof dan Faridah Nazir(2013) Pentaksiran ialah satu proses mendapatkan maklumat dan hasilnya melakukan penghakiman tentang sesuatu produk pendidikan. Sebagai contoh, topik, bukti dan, prestasi yang memberi pencapaian dalam pendidikan.

b] Meningkatkan keterampilan berbahasa guru bahasa melayu;

-Menambah baik proses pemilihan guru. Hal ini melalui pelaksanaan latihan dalam perkhidmatan berdasarkan garis panduan program pembangunan profesionalisme berterusan guru bahasa melayu.

# data[].attributes.headline
Cabaran & Masa Depan bahasa Melayu dalam Pentadbiran Kerajaan 

# data[].attributes.subject
Cabaran & Masa Depan bahasa Melayu dalam Pentadbiran Kerajaan 

# data[].attributes.body
Bahasa Melayu Dalam Pentadbiran:

Umumnya, kerajaan telah mengeluarkan Surat Perkeliling Am Bilangan 1 tahun 2006: Langkah-langkah memperkasakan penggunaan bahasa kebangsaan dalam perkhidmatan awam. Ia diikuti dengan Pekekliling Perkhidmatan Bilangan 9 Tahun 2011 bertajuk Panduan penggunaan Bahasa Kebangsaan dalam Perkhidmatam awam. Dalam konteks ini, ia terdiri daripada beberapa kandungan utama.

1) URUSAN RASMI DALAM NEGARA

a] Surat rasmi; Harus menggunakan bahasa kebangsaan. Surat selain bahasa kebangsaan hendaklah dibalas beserta dengan dokumen lampiran dalam bahasa kebangsaan.

b] Dokumen perjanjian; Harus menggunakan bahasa kebangsaan. Dokumen tambahan boleh dilampir dalam bahasa inggeris.

2) URUSAN RASMI ANTARABANGSA

a] Surat rasmi antarabangsa; Digalakkan menggunakan bahasa kebangsaan dan disertakan lampiran dalam bahasa inggeris.

b] Dokumen Perjanjian Antarabangsa; semua dokumen hendaklah menggunakan bahasa inggeris haruslah diterjemahkan dalam bahasa kebangsaan bagi tujuan rekod dan semakan.

c] Penganjuran majlis rasmi dan urusan mesyuarat melibatkan kehadiran bukan warganegara Malaysia Urusan surat menyurat, minit mesyuarat, nota pembentangan dalam bahasa kebangsaan atau bahasa Inggeris.

3) PERKHIDMATAN KAUNTER

a] Menggunakan bahasa kebangsaan namun masih boleh menggunakan bahasa lain yang difahami oleh pelanggan.

Cabaran:

-Sikap dan tindakan kurang tegas kerajaan terhadap para pemimpin negara.

-Penyamaan taraf kedudukan bahasa Melayu dengan bahasa Inggeris.

-Pemimpin menggunakan kata kasar dan pencampuran bahasa Inggeris menjadikan bahasa melayu seperti tiada nilai.

-Kekurangan istilah dalam pelbagai bidang dan istilah yang kerap kali berubah .

Masa Depan:

-Semua urusan rasmi dalam pentadbiran kerajaan seperti penulisan surat perbicaraan dalam mesyuarat penulisan minit meyuarat penyediaan laporan menggunakan bahasa Melayu.

-Kerjasama strategik dengan pelbagai pihak di dalam dan di luar negara.

-Kerjasama dengan sukarelawan bahasa dan sastera digerakkan supaya program bahasa dan sastera dapat dilaksanakan dengan lebih mantap. Misalnya, kerjasama antarabangsa melalui MABBIM, MASTERA dan MABM ditingkatkan.

-Kerjasama dengan pihak kedutaan Malaysia di luar negara akan dirintis bagi memastikan bahasa dan persuratan Melayu dapat disebarkan secara meluas ke peringkat antarabangsa.

# data[].attributes.headline
Cabaran & Masa Depan bahasa Melayu dalam Isu Kerancuan Bahasa

# data[].attributes.subject
Cabaran & Masa Depan bahasa Melayu dalam Isu Kerancuan Bahasa

# data[].attributes.body
Isu Kerancuan Dalam bahasa Melayu:

Kerancuan bahasa merujuk kepada situasi di mana seseorang atau masyarakat menghadapi kesulitan atau ketidakjelasan dalam menggunakan bahasa. Ini boleh mencakup beberapa aspek seperti kekeliruan tatabahasa, penggunaan perkataan yang tidak tepat, atau masalah dalam pemahaman dan penyampaian mesej.

Cabaran:

1. Cabaran kerancuan bahasa melayu di media sosial;

-Campuran bahasa Melayu dan bahasa Inggeris

-Campuran bahasa bangsa atau loghat tersendiri

-Kewujudan istilah baru

2. Penggunaan Dialek;

-Merupakan variasi daripada bahasa tertentu yang digunakan dalam sesuatu daerah, negeri atau kelompok masyarakat. Misalnya dialek dari negeri Kelantan, Terengganu, Sabah, dan sebagainya.

-Penggunaan dialek turut digunakan kerana sebahagian masyarakat tidak dapat bertutur menggunakan bahasa Melayu dengan baik.

3. Kesalahan Ejaan dan Penggunaan Ayat;

-Penggunaan singkatan menyebabkan wujudnya kerancuan bahasa kerana hakikatnya tidak semua orang memahami konteks yang hendak disampaikan. Dalam pada masa yang sama, ejaan yang ditukar untuk sesuatu singkatan menyebabkan berlakunya kesalahan ejaan menyebabkan kesukaran kepada seseorang untuk memahami konteks yang hendak disampaikan.

4. Penggunaan Bahasa Pasar;

-Penggunaan bahasa pasar merujuk kepada penggunaan gaya bahasa yang santai, tidak formal, dan mengikut corak bahasa sehari-hari yang sering digunakan dalam interaksi harian di pasaran atau masyarakat. Ia seringkali mencerminkan cara orang berkomunikasi dalam kehidupan seharian, terutama dalam suasana yang lebih santai atau tidak formal. Sebagai contoh:

1. Istilah-istilah Kolokial:

Penggunaan istilah kolokial atau perkataan sehari-hari yang tidak formal.

2. Slang atau Bahasa Gaya Hidup:

Penggunaan slang atau istilah yang menjadi popular dalam kalangan sesuatu kumpulan masyarakat.

3. Singkatan atau Akronim:

Penggunaan singkatan atau akronim yang lazim dalam bahasa pasar.

4. Penyingkatan Kata:

Penggunaan bentuk kata yang disingkat atau dipendekkan untuk memberikan kesan yang santai.

5. Frasa atau Ungkapan Populer:

Penggunaan frasa atau ungkapan yang sering digunakan dalam komunikasi harian.

6. Interjeksi dan Ekspresi Emosi:

Penggunaan interjeksi atau ekspresi emosi untuk menyampaikan perasaan atau reaksi.

7. Perubahan Tatabahasa:

Kadang-kadang, aturan tatabahasa lebih fleksibel dan boleh mengalami penyingkatan untuk memudahkan komunikasi.

Contoh-contoh Penggunaan Bahasa Pasar:

1. "Jom makan!"

Istilah kolokial untuk mengajak seseorang untuk makan bersama.

2. "Best lah korang!"

Menggunakan "best" sebagai istilah kolokial untuk menyatakan keseronokan atau kebaikan sesuatu.

3. "Tak payah la susah-susah. Chill je."

Penggunaan "chill" sebagai ungkapan untuk menunjukkan sikap santai atau tidak bimbang.

4. "Banyak lagi assignment ni, memang kena burn midnight oil lah."

Menggunakan frasa "burn midnight oil" untuk menyatakan perlu bekerja keras atau bergadai tidur.

5. "Kau dah check tak latest update kat Twitter tu?"

Menggunakan "kau" dan istilah "check" untuk bertanya sama ada seseorang telah memeriksa kemas kini terkini di Twitter.

6. "Mesti lah dia penat, kerja non-stop dari pagi."

Penggunaan "mesti lah" dan "non-stop" untuk menekankan fakta bahawa seseorang telah bekerja tanpa henti.

Masa Depan:

1. Mempromosikan bahasa Melayu;

-Masa depan bahasa Melayu lebih cerah sekiranya media sosial digunakan sebagai platform untuk mendedahkan tentang penggunaan bahasa Melayu yang betul. Hal ini dengan cara mempromosikan pelbagai pertandingan yang membantu memartabatkan bahasa Melayu. Contohnya, penulisan sajak, cerpen, sajak, dan sebagainya.

# data[].attributes.body
Umum mengetahui bahawa perkembangan tulisan Bahasa Melayu adalah cerminan perjalanan sejarah dan perubahan sosial di rantau Melayu. Perkembangan tulisan Bahasa Melayu juga sememangnya memiliki sejarah yang kaya dan panjang. Melalui zaman-zaman, aksara, dan pengaruh budaya yang berbeza, Bahasa Melayu telah berkembang sebagai medium penting untuk menyampaikan ilmu, sastera, dan sejarah di rantau Melayu.

# data[].attributes.body
Aksara Pallava adalah satu sistem tulisan yang digunakan dalam sejarah kuno di India Selatan, khususnya di wilayah yang sekarang merupakan negara bagian Tamil Nadu dan Andhra Pradesh di India. Aksara ini dinamakan sempena dinasti Pallava yang menggunakannya. Dalam hal ini, aksara Pallava berkembang pada abad ke-4 dan berlanjut hingga abad ke-9. Berdasarkan contoh tulisan pallava di atas, dapat dilihat bahawa tulisan Pallava cenderung bersifat khat atau kaligrafi dengan garis-garis yang halus dan melengkung.

Tulisan Pallava menggunakan bahasa Sanskrit yang bukan sahaja digunakan sebagai bahasa lingua franca bahkan turut digunakan sebagai bahasa pentadbiran dan bahasa ilmu. Tulisan Pallava dikatakan tersebar dalam kalangan istana sahaja di mana penemuan terawalnya adalah pada tiang batu persembahan (Yupa), daerah Muara Kaman iaitu pertemuan di antara Sungai mahakam dengan Kedang Kepala. Bukti tersebut ditemui oleh pekerja topografi Belanda pada tahun 1879 dan kini disimpan di Muzium Nasional Jakarta.

Tulisan Pallava lebih kompleks daripada tulisan Rumi kerana mempunyai sistem simbol bagi gabungan bunyi: -au, -ai, pa, ya, kka,nca. Selain itu, konsonannya tidak menandakan huruf semata-mata tetapi membawa bunyi yang berbeza.

# data[].attributes.body
Tulisan Kawi berasal daripada aksara Jawa Kuno

(aksara Brahmi Pallava) yang digunakan di wilayah

lautan Asia Tenggara termasuk Kepulauan Melayu

sekitar abad ke-8 hingga ke-16. Ia digunakan untuk

menulis bahasa Sanskrit serta bentuk kuno bahasa

Jawa, Sunda dan Melayu.

Aksara Kawi biasanya ditulis pada daun lontar atau bahan lainnya yang dapat dipahat atau diukir. Bentuk tulisan ini bersifat artistik dan memiliki karakteristik yang khas.

Penting untuk dicatat bahwa penggunaan aksara Kawi telah menurun seiring berjalannya waktu, dan aksara ini lebih umumnya digunakan dalam konteks sastra klasik dan penulisan kuno.

Berikut merupakan maklumat atau ciri tulisan kawi:

– Tulisan Kawi digubah dari huruf India Selatan

– Nama Kawi diambil daripada perkataan Sankrit yang

bermaksud penyajak / penyair

– Tulisan Kawi dikembangkan dari tulisan Pallava dan

digunakan untuk menulis bahasa Sanskrit & Jawa Kuno

– Tulisan Kawi mementingkan suku kata berbanding huruf

(berbeza dengan Jawi)

– Setiap huruf menggambarkan sebuah suku kata dengan

vokal yang dapat diubah dengan penggunaan tanda baca

– Ada digunakan pada batu bersurat di Joreng (1179M) dan

Padang Lawas (1213M) yang terletak di Tapanuli, Sumatera

Utara.

# data[].attributes.body
Menurut sejarah, tulisan jawi telah wujud sekitar tahun 1300M di Kepulauan Melayu yang dikatakan berpunca daripada kedatangan pedagang Islam dari Parsi dan Timur Tengah. Dalam konteks ini, abjad Arab yang diperkenalkan telah diubah suai agar bersesuaian dengan bahasa Melayu Klasik yang digunakan secara lisan dan bertulis pada masa tersebut. Bahkan, tulisan jawi juga turut digunakan sebagai pemangkin utama kebangkitan bahasa Melayu dan

agama Islam di Kepulauan Melayu.

Tulisan jawi dipandang tinggi kerana digunakan dalam penulisan al-Qur’an. Namun demikian, tulisan Jawi ditokok tambah dengan huruf ca, pa, nga, va,nya yang tiada dalam bahasa Arab.Sejarah Perkembangan Tulisan dalam Bahasa Melayu. Umumnya, sistem ejaan jawi telah digunakan dalam ikhtisar (bahasa Arab bermaksud

ringkasan / sinopsis) perundangan seperti Hukum Kanun

Melaka, Hukum-Hukum Kanun Johor, kedah dan Brunai serta digunakan secara meluas di Melaka, Johor, Brinai,

Sulu, Patani, Aceh, Ternate pada abad ke-15 dalam

urusan surat-menyurat diraja, titah perintah raja,

puisi, bahasa perhubungan para saudagar di pelabuhan Melaka.

# data[].attributes.body
Umumnya, Sistem Ejaan Za'ba merupakan sistem yang pertama dalam sistem ejaan rumi Bahasa Melayu yang disusun oleh orang berbangsa Melayu pada tahun 1933 dan telah tersiar dalam Sistem Ejaan Melayu Jawi-Rumi 1949.

Dalam hal ini, Sistem Ejaan Wilkinson yang dipakai sebelum ini terdapat beberapa kelemahan. Maka, sistem Ejaan Rumi Za'ba telah diperkenalkan untuk memantapkan lagi sistem ejaan Rumi dalam bahasa Melayu. Maka, Sistem ejaan ini telah dihasilkan di SITC (Maktab Perguruan Sultan Idris) dan sistem ejaan ini juga telah disusun dan diperkemas dalam jangka masa beberapa tahun dan termuat dalam beberapa buah buku pedoman bahasa terbitan Pejabat Karang Mengarang SIT seperti Ilmu Bahasa Melayu Penggal I (1926), Pelita Bahasa Melayu Penggal I (1941) dan Daftar Ejaan Melayu (Jawi-Rumi)(1949).

Sistem ejaan ini telah dijadikan sebagai sistem ejaan rasmi dalam kerajaan Malaysia, sekolah-sekolah dan institusi pengajian tinggi sehingga tahun 50-an sebelum digantikan dengan Sistem Ejaan Baharu Bahasa Malaysia pada 16 Ogos 1972. Tak lupa juga, sistem ejaan ini turut digunakan sebagai 'Ejaan Sekolah' yang sebenar. Dalam hal ini, sistem ejaan ini dikatakan mempunyai pengaruh transliterasi huruf Arab ke huruf Rumi dan telah menyebabkan banyak kelemahan yang dapat dikesan serta tidak tetap atau konsisten yang menganggu pengguna Bahasa Melayu.

Ciri-Ciri Sistem Ejaan Za'Ba:

Tidak menggunakan teori dan teknik linguistik kerana ia hanya melambangkan bunyi- bunyi bahasa Melayu melalui huruf-huruf rumi yang digunakan dalam Sistem Ejaan Jawi Bahasa Melayu.

Za'ba tidak menggunakan tanda sirkumfleks atau aksen sebagai penanda panjang atau pendek bunyi bagi mana-mana grafem vokal dalam sistem ejaannya.

Dalam penggunaan partikel <pun> dalam sistem ejaan mestilah dipisahkan.

Contoh, ada pun dan atau pun

Terdapat kekurangan huruf jawi dan rumi untuk melambangkan bunyi-bunyi yang terdapat dalam bahasa Melayu.

Setiap perkataan yang dieja adalah dengan berdasarkan bunyi. Dalam sistem ejaan ini juga mempunyai tiga bunyi diftong yang telah diistilahkan sebagai huruf "bunyi berkait" iaitu bunyi-bunyi <ai>, <au> dan <oi>.

Grafem dan tanda-tanda baru telah digunakan untuk mencukupkannya.

Misalnya, dalam rumi <ng>, <ny>, <ch>, <kh>, <sh>, <tha>, <gh>, <dha>, <dz>, dan tanda-tanda seperti <'>, <'> adalah untuk melambangkan bunyi-bunyi yang, dilambangkan oleh huruf-huruf Jawi seperti a'in dan hamzah.

# data[].attributes.body
Selepas kewujudan Ejaan Rumi Za'ba,Ejaan Rumi Kongres pula wujud.Sistem ejaan rumi Kongres ini merupakan hasil daripada salah satu sidang di bawah Jawatankuasa Ejaan dan Bunyi Bahasa Melayu pada 16-21 September 1956.Sidang tersebut merangkumi tiga kertas kerja mengenai ejaan dan bunyii bahasa Melayu seterusnya mereka telah mengutuskan 16 ketetapan tentang ejaan bahasa Melayu,2 ketetapan tentang bunyi bahasa dan satu ketetapan mengenai tulisan Jawi.

Terdapat beberapa prinsip ejaan yang telah ditetapkan:

Antaranya ialah ejaan ini menggunakan sistem fonologi bukan fonetik iaitu menandakan sebagai satu fonem dengan satu grafem atau hurud sahaja.Kedua,perbezaan telah ditetapkan semula dari segi keserasian vokal dalam suku kata awal dan suku kata akhir yang tertutup.

Selain itu,yang ketiga ialah tanda sempang telah dilupuskan penggunaannya(yang menentang sama sekali dengan sistem Za'ba yang banyak menggunakan sempang) kecuali pada kes-kes yang tertentu.Keempat pula,terdapat pembaharuan dari segi perbezaan mengeja dalam beberapa perkataan yang tertentu disebabkan oleh ejaan Kongres menetapkannya agar perkataan yang dieja berdasarkan sebutannya yang asal.

Akhir sekali, terdapat perubahan dalam penggunaan kata-kata pertikel,iaitu kata gelaran si,kata depan ddi,ke dan penanda sama/satu se- dieja secara terpisah daripada perkataan yang mengikutinya tanpa penggunaan simbol sempang.

# data[].attributes.body
Pedoman ejaan Rumi Bahasa Melayu dirangka oleh Dewan Bahasa dan Pustaka (DBP) di Malaysia. Pedoman ini bertujuan untuk menyelaraskan cara ejaan dan penulisan dalam bahasa Melayu agar konsisten dan mudah difahami.

Ciri-ciri sistem Pedoman Ejaan Rumi bahasa Melayu:

1. Huruf:

Menggunakan huruf Latin (Rumi) yang sama seperti dalam abjad Inggeris.

2. Penggunaan Huruf Besar dan Kecil:

Kata ganti nama diri (seperti nama orang, negeri, jalan) selalu ditulis dengan huruf besar pada awalnya. Contohnya, "Ahmad," "Malaysia," dan "Jalan Kuching."

Untuk perkataan yang bukan nama diri, huruf besar hanya digunakan pada awal ayat atau nama geografi (negeri, bandar, dsb.).

3. Penggunaan Vokal Ganda:

Untuk menunjukkan vokal ganda dalam kata, huruf vokal berulang. Contohnya, "maaf," "terbaik."

4. Penggunaan Konsonan Ganda:

Dalam beberapa perkataan, konsonan tertentu mungkin digandakan untuk mengekalkan ejaan asal. Contohnya, "kemarau," "balik," dan "jentera."

5. Penggunaan Hujungan -kan:

Dalam beberapa kata kerja, hujungan -kan ditambahkan untuk membentuk kata kerja transitif. Contohnya, "makan" menjadi "makanan," "tulis" menjadi "menulis."

6. Penggunaan Ejaan Fonemik:

Ejaan Bahasa Melayu Rumi adalah fonemik, yang bermaksud ejaannya mengikut sebutan bunyi. Contohnya, "tulisan" (tidak "tulis-an").

7. Penggunaan Tanda Baca:

Menggunakan tanda baca yang sama dengan dalam ejaan Rumi dalam Bahasa Inggeris.

8. Penyusunan Kata:

Mengikut urutan bunyi atau struktur kata dalam kalimat. Contohnya, "makanan" (bukan "anamak").

9. Pemisahan Suku Kata:

Memisahkan suku kata bagi memudahkan bacaan. Contohnya, "be-lajar," "be-rus."

# data[].attributes.body
Perkembangan Bahasa Melayu adalah cerminan sejarah dan evolusi budaya di sepanjang zaman. Sebagai bahasa utama dalam masyarakat Melayu, Bahasa Melayu terus berkembang dan menyesuaikan diri dengan perubahan zaman dan pengaruh luar. Bahkan, bahasa Melayu sememangnya banyak menerima pengaruh bahasa asing dek struktur bahasanya yang mudah diubah suai mengikut keperluan semasa.

Disebabkan Sejarah awal Kepulauan Melayu masih tidak jelas, asal-usul bahasa Melayu yang sebenar masih tidak dapat dikenal pasti. Ada teori yang mengatakan bahawa bahasa Melayu awal adalah bahasa Melayu purba yang dituturkan oleh gelombang masyarakat Austronesia yang kedua iaitu Melayu Deutro. Lalu, bahasa tersebut pula menjadi asas kepada penurunan bahasa Melayu kuno dan bahasa Melayu induk yang terdiri daripada bahasa Melayu klasik dan bahasa Melayu moden.

# data[].attributes.attachment_caption
Batu bersurat yang menggunakan bahasa Melayu kuno.

# data[].attributes.body
Bahasa Melayu kuno banyak dipengaruhi oleh sistem bahasa

Sanskrit dan menyumbang kepada perkembangan kosa kata bahasa Melayu. Pengaruh Sanskrit kuat akibat kaitannya dengan agama Hindu, kedudukannya sebagai bahasa golongan bangsawan dan hierarkinya yang tinggi. Bahkan, tersebarnya bahasa Sanskrit disebabkan pengaruh dari India sedikit sebanyak telah membawa perubahan terhadap bahasa Melayu dalam aspek perbendaharaan kata. Misalnya, perkataan seperti neraca, sutera, cendana dan sebagainya.

Perubahan tersebut memperlihatkan kelebihan bahasa Melayu dek sifatnya yang mudah dilentur mengikut keperluan situasi bahkan tak ragu lagi sebagai bahasa yang mudah difahami. Bertitik tolak daripada itu, perubahan demi perubahan tersebut lantas membawa kepada kewujudan bahasa Melayu kuno yang digunakan sebagai bahasa pertuturan utama pada ketika itu.

Kewujudan bahasa Melayu kuno dapat dibuktikan melalui penemuan batu bersurat pada abad ketujuh yang berkait rapat dengan zaman kerajaan Sriwijaya berdasarkan tarikh dan isi kandungannya iaitu pada tarikh 683, 684, dan 686.

Bukti Kewujudan Penggunaan Bahasa Melayu Kuno Melalui Penemuan Batu Bersurat:

1. Batu Bersurat Kedukan Bukit, Palembang [683 SM]

2. Batu Bersurat Talang Tuwo, dekat Palembang [684 M]

3. Batu Bersurat Kota Kapur, Pulau Bangka [686 M]

4. Batu Bersurat Karang Brahi, Jambi [686 M]

5. Batu Bersurat di Gandasuli, Jawa Tengah [832 M]

Ciri-Ciri Bahasa Melayu Kuno:

1. Banyak kata-kata pinjaman Sanskrit

2. Susunan ayat bersifat Melayu

3. Bunyi b ialah w dalam Melayu Kuno (Cth: bulan - wulan)

4. Bunyi e pepet tidak wujud (Cth: dengan - dngan atau

dangan)

5. Awalan ber- ialah mar- dalam Melayu Kuno (Cth:

berlepas-marlapas)

6. Awalan di- ialah ni- dalam bahasa Melayu Kuno (Cth:

diperbuat - niparwuat)

7. Ada bunyi konsonan yang diaspirasikan seperti bh, th,

ph, dh, kh, h (Cth: sukhatshitta)

8. Huruf h hilang dalam bahasa moden (Cth: semua-samuha,

saya: sahaya)

Tulisan yang digunakan pada setiap batu bersurat yang dijumpai merupakan tulisan yang berasal dari India seperti Nagiri dan Pallava. Umumnya, tulisan ini dikatakan pengaruh tulisan India seperti Jawa Kuno dan tulisan Kawi. Hal ini secara tidak langsung menunjukkan pengaruh kata pinjaman Sanskrit yang berkait rapat dengan pengaruh kebudayaan India dan agama Hindu.

Dalam konteks yang sama, bahasa Melayu Kuno belum dipengaruhi oleh bahasa Arab kerana semua batu bersurat yang ditemui pada abad tersebut langsung tidak mempunyai pengaruh bahasa Arab baik dari segi kosa kata atau tulisan.

Bukan itu sahaja, bahasa Melayu kuno turut disebarkan pada zaman beberapa buah kerajaan lama seperti kerajaan Campa dan empayar Funan di Vietnam tengah dan selatan, Thailand tengah dan selatan, kerajaan Sailendra di Pulau Jawa dan empayar Sriwijaya yang terdapat di Sumatera Utara, Pulau Jawa dan Tanah Semenanjung hingga ke

Segenting Kra.

# data[].attributes.attachment_caption
Pedagang Arab yang mempengaruhi bahasa Melayu kuno

# data[].attributes.body
Selepas bahasa Melayu kuno, bahasa Melayu Klasik dikatakan bermula pada abad ke-13 dan berakhir pada abad ke-19. Bahasa Melayu Klasik ini diasaskan sewaktu terdirinya kerajaan Islam pertama di sebelah timur Aceh, iaitu kerajaan Samudera-Pasai di bawah Sultan Malikul Salih. Bahkan, perkembangan urusan perdagangan kerajaan Melaka yang menggalakkan kedatangan pendatang asing khususnya dari pedagang Arab memungkinkan lagi penyebaran tulisan jawi dan bahasa Arab dalam bahasa Melayu klasik. Maka, bahasa Melayu kuno telah mengalami perubahan dari segi struktur ayat, tulisan, dan kosa kata.

Realitinya, bahasa Melayu klasik juga merupakan kesan langsung kedatangan agama dan kebudayaan Islam. Dalam konteks ini, bahasa Melayu klasik muncul melalui kewujudan

tulisan Jawi, iaitu tulisan Arab berbahasa Melayu pada awal abad ke-14.

Penggunaan bahasa Melayu klasik dapat dibuktikan melalui beberapa penemuan batu bersurat pada ketika itu iaitu:

1. Batu Bersurat Pagar Ruyung [1386 M]

2. Batu Bersurat Minye Tujuh, Aceh [1380 M]

3. Batu Bersurat di Kuala Berang, Terengganu [1303-1387 M]

Walaupun penemuan batu-batu bersurat tersebut menunjukkan pengaruh bahasa Arab dalam bahasa Melayu klasik namun dari segi fonologi, sistemnya tidak dapat ditentukan kerana tiada data lisan. Hal ini kerana, kebanyakan data berbentuk tulisan dan ini menyukarkan pengesanan sebutan yang sebenar.

Beralih pula pada perspektif yang berbeza, bahasa Melayu klasik turut mempunyai ciri-ciri tertentu:

1. Ayat yang panjang dan berbelit-belit.

2. Banyak ayat pasif.

3. Menggunakan bahasa istana.

4. Kosa kata klasik seperti ratna mutu manikam, edan kesmaran (mabukasmara), sahaya, masyghul dan sebagainya.

5. Banyak menggunakan kata pangkal ayat atau perdu perkataan seperti sebermula, alkisah, hatta, adapun dan sebagainya.

6. Penggunaan ayat songsang dan banyak menggunakan partikel pun dan lah.

# data[].attributes.attachment_link.keywords[]
Boats and boating--Equipment and supplies

# data[].attributes.attachment_caption
Peredaran masa yang membawa kepada kewujudan bahasa Melayu moden 

# data[].attributes.body
Bahasa Melayu moden adalah hasil dari proses adaptasi dan perubahan dalam menyesuaikan diri dengan dinamika zaman. Walaupun terdapat perubahan dalam penggunaan dan corak bahasa, kelestarian identiti dan nilai-nilai budaya tetap menjadi ciri penting dalam perkembangan Bahasa Melayu moden. Dalam erti kata lain, bahasa Melayu moden bermula pada abad ke-19 iaitu setelah kedatangan penjajah Eropah seperti Portugis, Belanda dan Inggeris. Bahkan, bahasa Melayu moden juga dikatakan bermula sejak terhasilnya karangan Munsyi Abdullah dianggap sebagai permulaan zaman bahasa Melayu moden.

Sebelum penjajahan British, bahasa Melayu mencapai kedudukan yang tinggi sehingga berfungsi sebagai bahasa perantaraan, pentadbiran, kesusasteraan, dan bahasa pengantar di pusat pendidikan Islam. Dalam konteks yang sama, British mengubah dasar dengan menjadikan bahasa Inggeris sebagai pengantar dalam sistem pendidikan selepas perang dunia ke-dua. Namun semasa Malaysia mencapai kemerdekaan, Perlembagaan Persekutuan Perkara 152 menetapkan bahasa Melayu sebagai bahasa kebangsaan.

Sebelum itu, bahasa Melayu moden sebenarnya merujuk kepada bentuk dan evolusi dalam konteks masa kini. Evolusi tersebut melibatkan perubahan dalam penggunaan, kosakata, tatabahasa, dan pengaruh budaya yang terus berkembang seiring dengan perubahan zaman, globalisasi, serta kemajuan teknologi.

Terdapat beberapa ciri bahasa Melayu moden iaitu:

1. Penggunaan Aksara Rumi (Latin):

Aksara Rumi adalah bentuk penulisan utama dalam Bahasa Melayu moden, memudahkan komunikasi dan pembelajaran terutama dalam era digital.

2. Pengaruh Teknologi Digital:

Media sosial dan teknologi digital mempengaruhi gaya bahasa, termasuk penggunaan emoji, singkatan, dan istilah-istilah baharu yang berkaitan dengan teknologi.

3. Peminjaman Kata dari Bahasa Asing:

Bahasa Melayu moden sering meminjam kata atau istilah dari bahasa-bahasa asing, terutama Bahasa Inggeris, untuk merangkumi konsep atau objek baru.

4. Kosakata Sains dan Teknologi:

Penambahan kosakata baru berkaitan dengan sains, teknologi, dan komputer. Istilah-istilah seperti "internet," "aplikasi," dan "siber" menjadi sebahagian daripada penggunaan harian.

5. Gaya Bahasa Santai:

Gaya bahasa santai dan bersahaja sering digunakan, terutama dalam konteks tidak formal, seperti dalam percakapan di antara rakan sebaya.

6. Singkatan dan Akronim:

Penggunaan singkatan dan akronim untuk memendekkan perkataan atau frasa dalam komunikasi ringkas, terutama dalam mesej singkat atau media sosial.

7. Slang dan Ungkapan Tempatan:

Penggunaan slang tempatan dan ungkapan bahasa yang mencerminkan kebudayaan dan konteks sosial tempatan.

8. Fleksibiliti Tatabahasa:

Adanya fleksibiliti dalam penggunaan tatabahasa, terutama dalam komunikasi informal, di mana bahasa mungkin lebih terbuka terhadap variasi dan perubahan.

# data[].attributes.body
Penubuhan pejabat ini adalah atas daya usaha O.T Dussek , Pengetua MPSI, dan Pendita Za'ba dilantik sebagai penggeraknya. Penubuhannya juga mendapat kerjasama daripada R.O. Winstedt iaitu Pengarah Pelajaran Negeri-negeri Melayu Bersekutu dan Negeri-negeri Selat. Pejabat Karang-mengarang ditubuhkan pada tahun 1924 yang dikenali sebagai Penerbit Universiti dan pada 1 November 2001 dikenali sebagai Penerbit Universiti. Penubuhannya bertujuan untuk menghasilkan penerbitan ilmiah dalam bahasa Melayu dan Inggeris serta memperbanyakkan bahan rujukan kepada semua golongan masyarakat.

Hal ini dengan menerbitkan hasil penyelidikan warga akademik dalam bentuk buku, jurnal dan sebagainya. Selain itu, turut menganjurkan bengkel-bengkel penulisan serta kursus penterjemahan. Inisiatif tersebut secara tidak langsung membuka peluang kepada warga akademik untuk menyebarluaskan kepakaran mereka dalam bidang yang diceburi sekali gus dapat mengimarahkan budaya penulisan dalam kalangan warga universiti.

Matlamat Pejabat Karang mengarang terbahagi dua iaitu rancangan jangka panjang dan rancangan jangka pendek. - Rancangan jangka panjang ialah mengeluarkan jurnal-jurnal bergambar, mengadakan perpustakaan yang dibawa ke kampung- kampung, membawa buku-buku ke kampong untuk dijual, menulis dan menterjemahkan serta menyunting novel-novel lalu menyenggalarakan pencetakannya, memperluaskan pengaruh ke kampung-kampung dengan mengadakan(perpustakaan) di merata- rata, melatih penterjemah baru dan menterjemahkan perkara- perkara yang hendak diterjemahkan oleh jabatan kerajaan. - Rancangan jangka pendek ialah mengeluarkan sebanyak mungkin buku-buku sekolah Melayu dan mengeluarkan bahan bacaan untuk masyarakat umum.

Di samping itu, aktiviti-akitiviti yang telah dijalankan oleh Pejabat Karang Mengarang ialah menulis (mengarang), menjalankan usaha-usaha penterjemahan dan kerja-kerja penyuntingan dalam bidang penerbitan buku-buku yang tertentu serta menyenggalarakan penerbitannya (buku-buku pelajaran dan novel- novel moden). Aktiviti tersebut menunjukkan peranan Pejabat Karang Mengarang dalam bidang penterjemahan iaitu menterjemahkan perkara-perkara yang hendak diterjemahkan oleh Jabatan-Jabatan Kerajaan dan bergiat dalam usaha melatih penterjemah- penterjemah baru dengan cara mengambil mereka bekerja dengan Pejabat Karang Mengarang.

# data[].attributes.headline
Pakatan Belajar-Mengajar Pengetahuan Bahasa 

# data[].attributes.subject
Pakatan Belajar-Mengajar Pengetahuan Bahasa 

# data[].attributes.body
Pakatan Belajar-Mengajar Pengetahuan Bahasa yang ditubuhkan pada 1888 di Johor Bharu dipercayai badan atau institusi penggerak bahasa dan kesusasteraan pertama di Tanah Melayu. Sejak ditubuhkan ianya telah dua kali dibubarkan dan berkubur pada tahun 1934. Pengasas dan pemimpinnya ialah Datuk Seri Amar Diraja Abdul Rahman b. Andak. Dalam hal ini, pakatan ini ditubuhkan untuk mengkaji dan menerbitkan buku-buku bahasa, sejarah, kebudayaan dan menggalakkan orang-orang Melayu menulis dan menerbitkan karya-karya sastera Melayu.

Tak lupa juga, Pakatan Belajar Mengajar Pengetahuan Bahasa (PBmPB) merupakan salah sebuah badan pembinaan dan perkembangan bahasa Melayu yang telah diasaskan sebelum Tanah Melayu mencapai kemerdekaan.

Peranan pakatan ini dapat dibuktikan melalui penerbitan majalah Peredar, serta menerbitkan buku-buku, antaranya Jalan Basa Melayu (1937), Buku Katan (1936-1937), Perihal Tanah Jawa (1939), dan Peribahasa (1930). Selain itu, Pakatan turut mencipta istilah terjemahan, antaranya “setiausaha” (secretary), “pejabat” (office) dan “kerja raya” (public works) yang digunakan hingga sekarang.

# data[].attributes.body
Badan ini telah ditubuhkan pada 6 Ogos 1950, Asas '50 mewakili suara dan inspirasi masyarakat Melayu dengan cara yang ideal melalui kesusasteraan dalam memperjuangkan kemerdekaan Tanah Melayu pada tahun 1957.  Falsafah Asas '50, "Seni Untuk Masyarakat", yang membawa perkembangan dalam dunia kesusasteraan moden.

​Pertubuhan persuratan ini dipelopori oleh Muhammad Ariff Ahmad (MAS), Kamaluddin Muhammad (Keris Mas), Abdul Wahab Muhammad (Awam-il Sarkam), Abdul Jalil Haji Nor (Merayu Rawan), Munir Ali (Rosmera), Kumasi Haji Dainuri (Teruna Jaya), Abdul Majid Husain (Hamzah), Masuri Salikun (Masuri S.N), Abu Yamin Kasun, Ahmad Ramli Abdul Karim (Ramlimah), Muhammad Daud, Abu Yazid Abidin (Wijaya Mala) dan Muhammad Yusof Yaacob (Jim).

Selain itu, ASAS 50 telah banyak menggubah dan membaharui perkataan- perkataan untuk memperkaya bahasa, dan turut menjayakan Kongres Bahasa dan Persuratan Melayu (KBPM) I -Pertubuhan ini menyokong penggunaan tulisan Rumi sebagai tulisan bahasa Melayu moden untuk memperkembangkan kesusasteraan Melayu dalam KBPM II, membentangkan kertas kerja tentang ejaan dalam KBPM III, dan mencadangkan sebuah badan bahasa seperti Balai Pustaka di Indonesia, yang kemudiannya mewujudkan Dewan Bahasa dan Pustaka di Johor Bahru (1956).

Akhir sekali, tujuan penubuhan Asas 50 adalah bertujuan untuk memperjuangkan dan mempertinggi bahasa. kebudayaan dan kesusasteraan Melayu. Ahli-ahli mempelajari dan menulis karangan-karangan sastera, pengetahuan dan peradaban, mengadakan syarahan dan perdebatan tentang sastera dan bahasa. Karangan ahli-ahli diberikan bayaran yang sepatutnya dan dilindungi dari segi undang-undang. Pertubuhan ini berjuang dalam bidang kesusasteraan dengan konsep “Seni untuk Masyarakat”.